recursal/SuperWikiNEXT-32B huggingface dataset:
**Sigvald Bernhard Refsum** (født 8. mai 1907 i Gransherad, død 8. juli 1991) var en norsk lege. Han beskrev sykdommen *heredopathia atactica polyneuritiformis*, bedre kjent som Refsums sykdom.

Han tok medisinsk embetseksamen i 1932 og sin doktorgrad i 1946. Han hadde stillinger ved Rikshospitalet og Ullevål sykehus fra 1936 til 1946 i nevrologi og psykiatri. I 1947 ble han universitetsstipendiat og året etter overlege ved Haukeland sykehus i Bergen. I 1951 ble han professor ved Universitetet i Bergen og i 1954 ved Universitetet i Oslo. Fra 1956 var han medlem av Det Norske Videnskapsakademi.

Anerkjennelse
-------------

Sigvald Refsum var styremedlem og president i World Federation of Neurology. Han var æresdoktor ved universitetene i Uppsala, Kairo og Marseille. Fra 1977 var han også utenlandsk medlem av Det polske vitenskapsakademi. I 1989 ble han kommandør av St. Olavs Orden for fortjeneste av medisinsk forskning.

Bibliografi
-----------

Refsum har skrevet en rekke artikler i fagtidsskrift innen nevrologi.

* (no) Publikasjoner av Sigvald Bernhard Refsum i BIBSYS
* *Heredopathia atactica polyneuritiformis  : A familial syndrome not hitherto described – A contribution to the clinical study of the hereditary diseases of the nervous system* Doktoravhandling 1946
* *Lærebok for sykepleieskoler – nevrologi* 1968

Referanser
----------

1. 1 2   Munk's Roll, oppført som Sigvald Refsum, Munk's Roll ID sigvald-refsum[Hentet fra Wikidata]
2. 1 2   Norsk biografisk leksikon, Norsk biografisk leksikon ID Sigvald\_B\_Refsum, besøkt 9. oktober 2017[Hentet fra Wikidata]

Kilder
------

* Hvem Hva Hvor 1990 ISBN 82-516-1267-5

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** BIBSYS **·** Geni **·** VIAF **·** LCCN **·** ISNI **·** SUDOC
 |
**Agnes Hagerup Bull** (født 7. september 1885 i Kristiania, død 23. januar 1950 i Boulder, Colorado) var en norsk skuespillerinne og sangerinne.

Familie
-------

Agnes Hagerup Bull var datter av statsråd Edvard Hagerup Bull (1855–1938) og Theodora Kraft, og søster av bankmann, musikkjournalist og komponist Sverre Hagerup Bull. Hun ble 14. november 1912 gift i Madison, Wisconsin med sin fetter, ingeniør Eyvind Hagerup Bull (1882-1949), sønn av professor Johan Storm Bull og Dina Marie Steineger. De var foreldre til den amerikanske komponisten Storm Bull. Hennes far var bror til arkitekten Schak August Steenberg Bull og fetter av komponisten Edvard Grieg, og nevø av fiolinvirtuosen Ole Bull og arkitekt Georg Andreas Bull.

Liv og virke
------------

Agnes Hagerup Bull var skuespiller og sangerinne ved Fahlstrøms Theater 1906-1907.

Referanser
----------

1. ↑  *Aftenposten 1950.01.25*. Norge, Oslo. 1950. s. 9.
2. ↑  Illinois, Cook County Deaths, 1878-1994

Kilder
------

* Jensson, Liv (1981). *Biografisk skuespillerleksikon*. Universitetsforl. s. 34. ISBN 8200056228.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
**Fritjoff Bergmann** (egentig *Fridtjov*, født 28. mai 1873 på Hamar, død 10. mai 1953) var en norsk pressemann, redaktør og politiker (NKP/ AP). 

Han ble typograf i farens trykkeri, og arbeidet i flere år som maskinsetter. Da han senere begynte som journalist ble han tilknyttet Arbeiderpartiets sentrale avis i Bergen, *Arbeidet*. Ved den store splittelsen i Arbeiderpartiet i november 1923 fulgte både avisen og Bergmann det nye Norges Kommunistiske Parti.

I 1925 ble Bergmann redaktør for avisen, som da var en av NKPs viktigste. Han ble imidlertid nokså snart fjernet fra redaktørposten. Det skjedde etter en strid om den såkalte Labour-Party-ideen sentralt i partiet. Ideen gikk ut på å samle de tre daværende arbeiderpartiene i et felles parti, der hvert part fortsatt skulle ha en viss selvstendighet. I NKP ble ideen etter hvert oppsummert som «likvidatorisk», og det oppvask i partiet da det ble avdekket at sentrale NKP-folk hadde hatt underhånds møter om prosjektet bak partiledelsens rygg. Bergmann hadde vært blant dem som satte sin lit til Labour-Party-løsningen.

Da AP og Norges Socialdemokratiske Arbeiderparti gikk sammen i 1927 brøt Bergmann med NKP og sluttet seg til Arbeiderpartiet. Han fikk jobb i deres partiavis *Bergens Arbeiderblad*. Bergmann var også aktiv i lokalpolitikken i Bergen.

Referanser
----------

1. ↑  DIS-Norge, Gravminner i Norge
2. ↑  Side 64. Einhart Lorenz: *Det er ingen sak å få partiet lite. NKP 1923–1931*, Pax, Oslo (1983) ISBN 82-530-1255-1
3. ↑  Arbeidernes leksikon, bind I, Oslo 1932
**Agnes Halvarda Haglund** (født 29. juli 1882 i Kristiania, død 6. januar 1913 i Bergen) var en norsk sangerinne og skuespillerinne tilknyttet revy- og underholdningsmiljøet i Kristiania.

Agnes Haglund var datter av verkstedarbeider Anders Henrik Andersson (Andersen) og Johanne Marie Halvorsen, og søster av operasangerinnen Doris Haglund. Agnes Haglund utmerket som revyartist, og opptrådte blant annet på Alhambra i Akersgaten. Senere flyttet hun til Stavanger, hvor hun ble gift med tilskjærer Christian Bergh.

Agnes Haglund var blant Norges tidlige grammofonartister, og deltok på den første grammofoninnspillingen her til lands. Den foregikk på Grand Hotel i Kristiania i desember 1904, med fonografpioneren og revyskuespilleren Adolf Østbye i en sentral rolle. Her medvirket trekkspilleren Carl Mathisen, revyartistene Agnes Haglund og Oscar Lerdahl, skuespilleren Henrik Clausen, operasangerinnene Gabrielle Bidenkap, Nathalie Hansen og Clara Hultgren, operasangeren Halfdan Rode og den store sangeren Thorvald Lammers i tillegg til Guldberg-kvartetten. Her var det humoristiske småhistorier, revyviser, folkeviser, operetter og diverse annen klassisk sang.

Agnes Haglund gjorde en lang rekke innspillinger i årene 1904-1908, flere av dem sammen med Oscar Lerdahl og Adolf Østbye, for selskapene The Gramophone Company og Pathé.

Referanser
----------

1. ↑  *Bergens tidende 1913.01.09*. Norge, Hordaland, Bergen. 1913. s. 3.
2. ↑  *Bergens tidende 1913.01.09*. Norge, Hordaland, Bergen. 1913. s. 3.
3. ↑  Vanberg, Vidar (1999). *Norsk lydhistorie 1879-1935*. Nasjonalbiblioteket. ISBN 8279650024.

Kilder
------

* Vanberg, Vidar (1982). *Norges første grammofonstjerner og grammofoninnspillinger*. Oslo: [V. Vanberg]. ISBN 8299087619.

Eksterne lenker
---------------

* Lokalhistoriewiki: «Agnes Haglund» (besøkt 30. august 2019)
**Chicheley Hall** er en herregård i Buckinghamshire i England. Den ble bygget mellom 1719 og 1723, eller ifølge Nikolaus Pevsner mellom 1698 og 1703. Arkitekten var antagelig Thomas Archer, som skal ha designet det for sir John Chester. 

Fasaden er delt i ni seksjoner, og har tre etasjer samt en hevet kjeller. De tre sentrale seksjonen stikker noe frem, og er flankert av massive pilastere i korintisk stil. Bygningen har et preg som minner om kontinentall barokk. 

Inne er det en storsal med panel, som er hentet fra en eldre herregård. Den tidligere bygningen ble skadet under den engelske borgerkrigen, og ble revet etter krigens slutt, og panelet og en overligger i en dørkarm er det eneste som er bevart. I storsalens tak er det malt et klassisk motiv, Herse og hennes søstre som ofrer til Flora. I overetasjen er det et «hemmelig» bibliotek, hvor bokhyllene er skjult bak falsk panel. 

Huset ble kjøpt fra Chesterfamilien av jarl Beatty i 1952. Den hadde da en periode blitt brukt av militæret og som skole. Beatty renoverte den, og brukte blant annet interiørarkitekten Felix Harboard, som er kjent for sitt arbeid ved Luttrellstown slott ved Dublin.

Herregården er i dag hjemmet til lord og lady Nutting, som leier ut rom til brylluper og konferanser.
***Asterix og hans tapre gallere*** er den første albumutgivelsen av tegneserien Asterix i 1959 med originaltittel *Astérix le Gaulois*. I Norge kom den ut først i 1969.

Historien er skrevet av René Goscinny og tegnet av Albert Uderzo.

Handling
--------

Hele Gallia er under romersk kontroll, bortsett fra en liten landsby i Armorica (dagens Bretagne) hvis innbyggere blir gjort uovervinnelige av en spesiell trylledrikk laget med jevne mellomrom av Druid Getafix. Centurion Crismus sender Bonus, sjef for en romersk garnison, i håp om å oppdage hemmeligheten bak gallernes. Men romerens identitet avsløres når han mister sin falske bart, kort tid etter at han oppdager eksistensen av trylledrikken - hvorpå han rapporterer sin oppdagelse til Centurion.

Crismus Bonus, i håp om å styrte Julius Caesar, beordrer Getafix tatt til fange og forhørt for trylledrikkens oppskrift - men til ingen nytte. Asterix får vite at Getafixs har blitt tatt til fange, og infiltrerer derfor en romersk leir. Han får høre Crismus Bonus avsløre sitt tiltenkte opprør til hans nestkommanderende Marcus Ginandtonicus. Etter forslag fra Asterix later Getafix som om han går med på Centurions krav om å få trylledrikken. Men egentlig oppgir de ingrediensene til en annen eliksir.

Etter at alle ingrediensene til en eliksir blir funnet, tilberedes en trylledrikk som får håret og skjegget til den som drikker til å vokse i et akselerert tempo. De romerske styrkene blir deretter narret til å drikke denne trylledrikken, og om ikke lenge har alle sammen veldig langt hår og skjegg.

Andre utvalgte språk
--------------------

* Tysk: *Asterix de Galliër*
* Dansk: *Asterix og hans gæve gallere*
* Engelsk: *Asterix the Gaul*
* Finsk: *Asterix gallialainen*
* Islandsk: *Ástríkur Gallvaski*
* Svensk: *Asterix och hans tappra galler*

Se også
-------

* *Asterix og gallerne*, om filmatiseringen fra 1967

  


|  |  |
| --- | --- |
| Oppslagsverk/autoritetsdata | GND
 |
**Agnes Eveline Marie Hanson-Hvoslef** (født Hanson 4. april 1883 i Kristiania, død 2. april 1970 i Oslo) var en norsk operasanger og musikkpedagog. Hun ble regnet som en av landets ledende sangere av sin generasjon.

Familie
-------

Agnes Eveline Marie Hanson var datter av fullmektig ved Kristiania Opmaalingskontor Stener Johannes Stenersen Hanson og Agnes Dorothea Amundsen. Hun ble 23. mai 1914 gift med den senere fylkeslegen i Bærum, Hans Alfred Riddervold Hvoslef (1873-1933), sønn av apoteker Hans Henrik Hvoslef.

Utdannelse
----------

Hanson-Hvoslef studerte fra 1898 hos Emanuela Schrøder i København, før hun vendte tilbake til fødebyen Kristiania og fikk i perioden 1903-1905 undervisning hos Ellen Gulbranson og Nina Hagerup. Senere studerte hun hos Amalie Materna i musikkbyen Bayreuth i årene 1906-08. Hun opptrådte flere ganger ved byens berømte festspill.

Karriere
--------

Hanson-Hvoslef debuterte som konsertsangerinne ved Gustav Langes 25-års jubileumskonsert 18. januar 1905, og allerede ved debuten gjorde hun seg bemerket med sin fyldige mezzosopran. Hun ble fort en ettertraktet kunstner, som i vesentlig grad spesialiserte seg på tolkninger av Wagners kvinneskikkelser.

Hanson-Hvoslef ble i 1906 invitert til studier Bayreuth, og oppdrådte for første gang allerede samme år, under Cosima Wagners ledelse. Ved denne anledningen bekledte hun rollen *Kundry* i Parsifal (opera). 

I 1913 ble hun engasjert ved hoffoperaen i Dessau, hvor hun gestaltet en rekke Wagnerskikkelser, som Brünnhilde, Ortrud, Elisabeth med flere. Med krigsutbruddet i 1914 fikk hennes karriere i Tyskland en brå slutt.

Hun opptrådte i Norge ved mange anledninger, hvor hun blant annet opptrådte som Aïda ved Nationaltheatret i 1909, i 1912 som Carmen og Margaretha (fra *Faust*) på Den Nationale Scene i Bergen. Hun opptrådte ellers blant annet i København, Berlin og Wien.

Hanson-Hvoslef virket dessuten som sangpedagog i Oslo.

Utvalgte roller
---------------

* *Fricka* i Wagners *Valkyrien*
* *Fricka* i Wagners *Rheingold*
* *Gutrune* i Wagners *Götterdämmerung*
* *Brünnhilde* i Wagners *Nibelungenringen*
* *Ortrud* i Wagners *Lohengrin*
* *Elisabeth* i Wagners *Tannhäuser*
* *Aïda* i Verdis *Aïda*
* *Margareta* i Gounods *Faust*
* *Carmen* i Bizets *Carmen*

Stipender og legater
--------------------

* Houens legat

Utmerkelser
-----------

* Kongens fortjenstmedalje (1951)

Referanser
----------

1. ↑  *Cappelens musikkleksikon*. Oslo: Cappelen. 1979. s. 434. ISBN 8202036860.
2. ↑  Brinchmann, Chr. (1912). *Hvem er hvem?*. Aschehoug.

Kilder
------

* *Norsk biografisk leksikon*. Oslo: Aschehoug. 1934.

Eksterne lenker
---------------

* (no) Agnes Hanson-Hvoslef hos Nationaltheatret Rediger på Wikidata

* (no) Agnes Hanson-Hvoslef hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Ilimanaq** (grønlandsk for «forventningsplassen»[], dansk **Claushavn**, er en bygd i Avannaata kommune på vestkysten av Grønland. Bygda hadde 57 innbyggere i 2018.

Bygda ligger innerst i Diskobukta, ca. 15 km fra Ilulissat. Den ligger på sørsiden av utløpet av isfjorden Ilulissatfjorden, som er på UNESCOs verdensarvliste. Herfra har man utsikt over isfjellene som flyter i Diskobukta.

Det danske navnet har den fått fra den nederlandske hvalfangeren Klaes (Klaus) Pieterz Torp, som bodde i området på første halvdel av 1700-tallet.[]

Bygda er en av de eldste bosettingene i Grønland.[] Ilimanaq ble grunnlagt ca. samtidig med Ilulissat i år 1741.[]

Hovednæringsveiene her er jakt, fiske og turisme. To av husene i bygda, som er tidligere jakthytter, brukes til utleie til turister. Bygda har både gatelys og oppmerkede løyper i nærområdet. Pilersuisoq har butikk her.

Fram til 1. januar 1971 tilhørte bygda Qasigiannguit kommune.

Referanser
----------

1. ↑  Befolkningen i lokaliteterne 1. Januar 1977-2018 Arkivert 24. juli 2018 hos Wayback Machine. Statistikbanken, Grønlands Statistik.

Eksterne lenker
---------------

* Fakta og bilder fra Ilimanaq
* Gamle bilder fra Ilimanaq

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |
***Pantodinus*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende
--------

En ganske stor (25-40 millimeter), blankt svart gullbasse. Hannen av denne arten er svært ulik de fleste gullbasser og ser nærmest ut som en hornbille, for eksempel i slekten *Strategus*. Den har et langt, krumt horn på hodet med et par butte tenner på oversiden, og en kraftig, rund knøl på hver side av pronotum, disse har rett fremkant som er tett kledt med gule hår. Pronotum er spredt, men tydelig punktert. Kroppsformen er omtrent sylindrisk. Dekkvingene har dype punktstriper. Hunnen mangler hannens horn og utvekster på pronotum.

Levevis
-------

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse
----------

Arten er utbredt i Mexico og Guatemala.

Systematisk inndeling
---------------------

Som det kunne forventes ut fra utseendet har arten av og til blitt plassert i (under)familien hornbiller (Dynastinae).

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien Trichiinae Fleming, 1821
					- Stammen Incaini Burmeister, 1842
						* Slekten *Pantodinus* Burmeister, 1847
							+ *Pantodinus klugi* Burmeister, 1847

Kilder
------

* Oversikt over artene

Eksterne lenker
---------------

* Bilde av en hann
* Bilder av hann og hunn
* (en) *Pantodinus klugi* i Encyclopedia of Life Rediger på Wikidata

* (en) *Pantodinus klugi* i Global Biodiversity Information Facility Rediger på Wikidata

* *Pantodinus klugi* – detaljert informasjon på Wikispecies Rediger på Wikidata
**Dagomba** (også: *dagbamba*, *dagbane*) er en folkegruppe somr lever i Northern Region i Ghana. Religiøst hører de hovedsakelig til islam. Språket dagomba eller dagbani tales av omkring 800.000 mennesker.[]

Dagombaer er nært forbundet med mossifolket i Burkina Faso og de ghanesiske mamprusi. Dagombaeres største by er regionshovedstaden i Northern Region, Tamale.

Kongeriket Dagomba
------------------

Kongeriket Dagomba var en selvstendig stat i det som tilsvarer nordlige Ghana, og eksisterte i nesten 500 år fra 1409 til ca. 1899.

Politikk
--------

To blodige episoder har i nyere tid involvert sagombaene: 

* I 1994 utviklet spenninger mellom dagombaer og det nomadiske konkombafolk seg til blodige etniske konflikter, hvor flere tusener mennesker mistet livet.
* I 2002 førte en tronfølgestrid om leder/konge-embedet *Ya Na* mellom fiendtlige klaner i residensbyen Yendi til 34 menneskers død.

Eksterne lenker
---------------

* zu ethnischen Konflikten und Verhältnis Dagomba - Konkomba Arkivert 4. juli 2010 hos Wayback Machine.
* Ethnologue.com
* (en) Dagomba people – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN **·** BNF **·** BNF (data) **·** SUDOC
 |
**Pantonal** er et begrep innen musikk, som først ble brukt av Arnold Schönberg. Betyr *alle tonearter* (*pan = alle*), og beskriver hans atonale og toneartsfrie stil i årene før han kom fram til sin tolvtonestil 1940-årene.

Det første verket av denne typen er *Das Buch der Hängenden Gärten* som Arnold Schönberg komponerte i 1908 til 1909 til dikt av Stefan George. Musikken mangler sentral tonalitet og søker heller dissonans enn harmoni og har heller ikke tradisjonelle melodiske linjer.

Et av de viktigste verk fra denne perioden i Arnold Schönbergs liv er *Pierrot Lunaire*, opus 21 fra 1912. Det er en syklus av ekspresjonistiske sanger basert på en tysk oversettelse av dikt av den belgisk-franske poeten Albert Griaud. Verket nytter sprechgesang, en melodramatisk talt resitasjon av en kvinnelig vokalist sammen med et lite ensemble på fem musikere. Ensemblet, som vanligvis blir omtalt som «Pierrot ensemble», består av fløyte, som dobler med piccolofløyte, klarinett, som dobler med bassklarinett, fiolin, som dobler med bratsj, cello, vokalist og piano.
**Ramsey-regelen** er i mikroøkonomi et prinsipp for fastsetting av skattesatser for varer. Regelen tar utgangspunkt i at staten ønsker å maksimere nytten til en representativ konsument og viser hvordan skattesatsene skal settes for å sørge for minst mulig tap av økonomisk effektivitet. Regelen sier at de optimale skattesatsene er de som fører til samme relative nedgang i kompensert etterspørsel for alle goder. Regelen tar imidlertid ikke hensyn til rettferdighetshensyn. I praksis innebærer regelen at en skal skattlegge hardest de varene som har uelastisk etterspørsel, noe som i mange tilfeller vil tilsi nødvendighetsgoder som mat.

En forenklet utgave av regelen, den inverse elastisitetsregelen, ser på spesialtilfellet hvor det er uavhengighet i etterspørselen.

Referanser
----------

1. ↑  «Ramsey rule». *Oxford Reference*. Besøkt 28. juli 2018.
2. ↑  McConnell, Brue og Flynn (2009), s. 120.
3. 1 2  «Ramsey Taxation» (PDF). The Saylor Foundation. Besøkt 28. juli 2018.

Litteratur
----------

* McConnell, Campbell R. Brue, Stanley L. og Flynn, Sean M. (2009). *Economics: Principles, Problems, and Policies* (18. utgave). New York: McGraw-Hill. ISBN 978-0-69-779753-7.
**Partiet for demokratisk aksjon** (bosnisk: Stranka demokratske akcije (SDA)) er et bosnjakdominert nasjonalt parti i Bosnia-Hercegovina.

SDA ble grunnlagt i Sarajevo i mars 1990, og som den første partileder ble valgt Alija Izetbegović, politisk dissident, panislamist og forfatter av boken *Islamsk deklarasjon*. Izetbegović ledet partiet fra 1990 til 2001. Partiet har i samtlige parlamentsvalg siden 1990, vært det største bosnjakiske parti og regelmessig deltatt i regjeringen.
Etter avslutningen av Bosnia-krigen utviklet SDA seg fra å være en folkebevegelse til å bli et politisk parti. Kongressen i 2001 definerte partiet som et folkeparti i det politiske sentrum, med mål å bli medlem av EPP.

Partiet er hovedsakelig talerør for bosnjakiske-muslimske interesser. Viktige punkter i partiprogrammet er et sterkt sivilsamfunn, med individet som sentrum i den politiske prosess. I praksis betyr det at de kjemper for lik stemmerett og fjerning av delstatenes stemme- og vetorett, som ville sikre muslimsk dominans i det bosniske politiske livet. Partiet vil verne om rettsstaten, tradisjonen, familien, det politiske mangfold, nasjonale interesser og religionsfrihet. SDA arbeider for en sterkere integrasjon av de ulike deler av Bosnia-Hercegovina. SDA gjør det hovedsakelig med å kjempe for overføring av jurisdiksjoner fra entiteter (delstater) til sentralstatsnivå med hjelpen av OHRs (Den høye representant for Bosnia-Hercegovina) kontroversiele "Bonn makter" gjennom ileggelse av lover og fjerning av kroatiske og serbiske opposisjonspolitikere fra det politiske livet. Siden slutt av Bosnia-krigen, var det mer en 60 juridiksjoner, definert ifølge Daytonavtalen som tilhørende entitetene, overført til sentralstatsnivå.

Ledere
------

* Alija Izetbegović: 1990-2001Alija Izetbegović: 1990-2001
* Sulejman Tihić: 2001-2014Sulejman Tihić: 2001-2014
* Bakir Izetbegović: 2014-Bakir Izetbegović: 2014-

Referanser
----------

1. ↑  «Islamic Declaration - BosniaFacts.info». *www.bosniafacts.info*. Besøkt 21. august 2021.
2. 1 2 3 4  LARS PETER SCHMIDT. «Parteienprofil Südosteuropa Neue Nachbarn». Konrad Adenauer Stiftung. Besøkt 11. september 2015.
3. ↑  «The ‘Bonn Powers’ of the High Representative in Bosnia Herzegovina: Tracing a Legal Figment» (PDF).
4. ↑  Grønlien, Anne Grete (2008). «The Legitimacy of the Bonn Powers in the OHR/EUSR : What are the Bonn Powers and how legitimate are they?». Besøkt 23. august 2021.
5. ↑  «Bosnia Serbs Reject Rulings». *www.cbsnews.com* **(engelsk)**. Besøkt 23. august 2021.
6. ↑  «DNS: Prenos nadležnosti RS na nivo BiH tretirati kao krivično djelo». *N1* **(bosnisk)**. 14. april 2021. Besøkt 23. august 2021.

Eksterne lenker
---------------

* Offisielt nettsted Rediger på Wikidata

* (en) Party of Democratic Action (Bosnia and Herzegovina) – kategori av bilder, video eller lyd på Commons Rediger på Wikidata
* (sr) Partiet for demokratisk aksjon på Facebook Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** SUDOC **·** NKC
 |
**Dagny Sjølander** (født Olsen 11. april 1889, død 21. mars 1950) var en norsk kvinnesakskvinne og politiker, hjemmehørende i Norges Kommunistiske Parti.

Sjølander arbeidet i ung alder som hushjelp i Oslo. Hun ble i 1909 medlem i Norges Socialdemokratiske Ungdomsforbund.

Ved partisprengningen i 1923 var Sjølander blant dem som fulgte NKP. Hun ble samme året valgt som vararepresentant, senere representant til NKPs kvinnesekretariat. I årene 1928 til 1929 satt hun i partiets ledelse. Hun var stortingskandidat for NKP i 1927, 1930 og 1933.

Sjølander var spesialt engasjert innen jobbingen med barnelag og husmorlag, og ble i 1937 første leder i det nye Husmorlagforbundet.

Hun var gift med Edward Sjølander (1886–1956), som også hadde tillitsverv i NKP og i en periode satt i partiets ledelse.

Referanser
----------

1. 1 2 3   Slekt og Datas Gravminnebase, «Minneside basert på bilder og gravminnedata for Dagny Sjølander, (11.april 1889 - 21.mars 1950).», besøkt 12. mars 2022[Hentet fra Wikidata]
2. ↑  Side 295. Einhart Lorenz: *Det er ingen sak å få partiet lite. NKP 1923–1931*, Pax, Oslo (1983) ISBN 82-530-1255-1
**Dag Bjarne Tjøstheim** (født 19. september 1945) er en norsk statistiker. Han er professor ved universitetene i Bergen og Stavanger. 

Tjøstheim tok hovedfag (cand.real.) i 1970 og doktorgraden ved Princeton University. Han jobbet deretter for NORSAR på Kjeller. I 1980 ble han professor i statistikk ved Universitetet i Bergen. 

Han har særlig forsket på tidsrekkeanalyse og stokastiske prosesser. Han bidratt til teorien for ikke-lineære og ikke-stasjonære tidsrekker, spesielt estimering, testing av linearitet og interaksjon samt resultater om skjevhet av vanlige tidsserie-estimatorer. Tjøstheim har forsket på anvendelser av tidsrekkeanalyse på jordskjelvdata, økonomi og fiskeri- og havforskning.

Han har vært redaktør for Scandinavian Journal of Statistics. Dag Tjøstheim er medlem av Det Norske Videnskaps-Akademi. I 2009 ble han tildelt Sverdrupprisen som fremragende representant for statistikkfaget.

Referanser
----------

1. 1 2 3   *Tsjekkias nasjonale autoritetsdatabase*, NKC-identifikator mub2011660015, Wikidata Q13550863,
2. ↑  uib.no Dag Tjøstheim tildelt 1. Sverdrup-pris i statistikk 02.07.2009

Eksterne lenker
---------------

* 

* (no) Publikasjoner av Dag Tjøstheim i BIBSYS
* 

* (no) Publikasjoner av Dag Tjøstheim i forskningsdokumentasjonssystemet CRIStin
* Mest siterte artikler ifølge Google Scholar

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** NKC **·** CRIStin
 |
Elektrisk lokomotiv med to pantografer, en nedslått og en hevet (virksom)
Enbens strømavtager (i ordets egentlige betydning ingen pantograf, men kalles ofte det likevel)
En **pantograf** er en type strømavtaker på taket av elektrisk rullende materiell på jernbane, forstadsbaner eller sporvogner for å gi elektrisk kontakt med strømførende luftledning.

Navnet pantograf er tatt fra de parallellogramformede tegnemaskinene som brukes for å kopiere tegninger. Imidlertid kalles (noe feilaktig) ofte alle typer strømavtakere på taket av jernbane- og sporvognsmateriell for pantografer, selv om de ikke har form som parallellogrammer.

Ved bruk av kontaktledning (luftledning) og pantograf benyttes skinnene og jord som den andre overføringen av elektrisk strøm til motorene.

Referanser
----------

1. ↑  «Bane NOR – Ordforklaringer». Arkivert fra originalen 30. juli 2019. Besøkt 30. juli 2019.

Eksterne lenker
---------------

* (en) Pantographs – kategori av bilder, video eller lyd på Commons Rediger på Wikidata

* (en) Pantograph – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NKC
 |
**I Walk the Line** er en sang av Johnny Cash, utgitt som singel i 1956 på Columbia Records. Cash både skrev tekst, musikk og fremførte den.

Dramafilmen 'I Walk the Line' fra 1970 benyttet filmmusikk med Johnny Cash sanger, inkludert "I Walk the Line".

Den biografiske filmen 'Walk the Line', med Joaquin Phoenix som Johnny Cash og Reese Witherspoon som hans kone June Carter, regissør var James Mangold, hadde premiere i 2005.

  

Sangen "I Walk the Line" ble Johnny Cash sin første nummer en hit. Den har godstog-rytmen "boom-chicka-boom" som flere av sangene hans. I originalopptaket er det en toneendring mellom alle de fem versene, og det siste verset er det samme som det første. 

Sangens akkordprogresjon ble inspirert av en utilsiktet tilbakespoling på båndopptakeren til Johnny Cash da han var i US Air Force, tekstene skrev han senere i et omkledningsrom bak senen i Gladewater, Texas i 1955. Carl Perkins foreslo å bruke "I Walk the Line" som tittel, i en diskusjon med Cash. Johnny Cash ønsket at sangen skulle være en langsom ballade, men produsenten Sam Phillips foreslo litt mer tempo, noe Cash likte etter å ha prøvde det.

Sangen ble spilt inn i Sun Studio 2. april 1956, og ble gitt ut som singel 1. mai samme år. Den var seks uker på toppen av den amerikanske countrylistene, og nådde også 19. plass på poplistene. 

Cash spilte inn sangen ytterligere fire ganger i løpet av karrieren. I 1964 på albumet *I Walk the Line*, igjen i 1969 på albumet *At San Quentin*, i 1971 som musikk til filmen 'I Walk the Line', og til slutt i 1988 for albumet *Classic Cash*.

I 2004 rangerte musikkmagasinet Rolling Stone sangen som nummer 30 på listen over de 500 beste sangene gjennom tidene.

Levi Strauss & Co. brukte sangen i reklame tre ganger i 2006, produsert av Bartie Bogle Hegartys reklamebyrå, og resistert av Tom Carty. Coverversjonene som ble brukt var en langsomme ballader utført av Megan Wyler og Adem Ilhan. 

Johnny Cash svigersønn, sanger-låtskriver Rodney Crowell, spilte inn sangen som "I Walk the Line (Revisited)", som ble spilt inn i en duett med Johnny Cash og gitt ut i 2001 på Rodney Crowells album *The Houston Kid*. Sangen ble også spilt inn av bandet Live på albumet *Awake: The Best of Live*. 

Indierockgruppa Murder by Death ga ut sangen "Someoms the Walks You" med referanser til Johnny Cashs sang i navn og stil.

Referanser
----------

1. ↑  «Johnny Cash, I Walk The Line». *www.stevenmenke.com*. Besøkt 16. februar 2021.
2. ↑  Stone, Rolling; Stone, Rolling (11. desember 2003). «500 Greatest Songs of All Time». *Rolling Stone* **(engelsk)**. Besøkt 16. februar 2021.
3. ↑  «I Walk the Line - Johnny Cash | Song Info | AllMusic» **(engelsk)**. Besøkt 16. februar 2021.
4. ↑  «Johnny Cash | Rock & Roll Hall of Fame». *www.rockhall.com*. Besøkt 16. februar 2021.
5. ↑  «"I Walk the Line" - Reverse Speech». *theopenscroll.com*. Besøkt 16. februar 2021.
***Rampage: Capital Punishment*** (originaltittel: "Rampage: You End Now") er en amerikansk actionfilm fra 2014.

Filmen var en oppfølger til actionfilmen Rampage fra 2009. Den ble regissert av Uwe Boll, og ble publisert i USA den 19. august 2014. Den tredje og foreløpig siste filmen i film-serien ble publisert i 2016, under navnet Rampage: President Down.

Handlingsreferat
----------------

Umiddelbart etter å ha begått voldsomme massemord i hjembyen Tenderville, Oregon, forsvant Bill Williamson og har gjemt seg fra amerikanske myndigheter i årevis med alle pengene han stjal fra en bank i løpet av massakren. Video-opptak av hans meninger for voldelig kontroll av verdens befolkning har fått millioner av treff, og har gjort Bill Williamson til en Internett-sensasjon. En dag bruker Bill noe av de stjålne pengene til å finansiere enda et mord, kjøpe enda flere skytevåpen og utstyr. I tillegg konstruerer han flere hjemmelagde eksplosiver. Han gjør sine siste forberedelser, kler på seg rustningen av kevlar, og skyter flere tilfeldige fotgjengere uten å bli oppdaget.

Bill reiser videre til en TV-stasjon i Washington, D.C. hvor han ødelegger bilen sin og går inn i bygningen. Innvendig skyter han en sikkerhetsvakt og flere ansatte. Deretter holder han de overlevende, inkludert nyhetsanker Chip Parker, som gissel og tvinger dem til en kjeller. Han dreper en av gislene som nektet å følge hans ordre. Bill gir Chip en video som skal sendes på landsdekkende TV, og krever at Chip deretter skal komme tilbake til kjelleren med et kamera sånn at TV-stasjonen kan gjøre et intervju med ham. Samtidig som Chip er vekk, blir Bill konfrontert av et gissel - som avslører at hun er søster til en av dem han drepte i løpet av Rampage.

Videoen han lagde tidligere blir sendt på direktesendt TV, og Bill appellerer til det amerikanske folket om å gjengjelde seg mot politikere og den velstående eliten for å gjenopprette det amerikanske samfunnet. Chip kommer tilbake til kjelleren med et kamera-team, inkludert en undercover-politibetjent. Bill blir umiddelbart mistenksom overfor undercover-betjenten og dreper ham. Bill mener at hans handlinger utelukkende handler om menneskeheten og jordklodens overlevelse. Bill havner deretter i en skuddveksling med SWAT, før han forsøker å stikke av og komme seg unna politiet som hadde omringet bygningen.

Skuespillere
------------

* Brendan Fletcher som Bill Williamson
* Lochlyn Munro som Chip Parker
* Mike Dopud som Marc

Eksterne lenker
---------------

* (en) *Rampage: Capital Punishment* på Internet Movie Database Rediger på Wikidata

* (sv) *Rampage: Capital Punishment* i Svensk Filmdatabas Rediger på Wikidata

* (en) *Rampage: Capital Punishment* på AllMovie Rediger på Wikidata

* (fr) *Rampage: Capital Punishment* på Allociné Rediger på Wikidata

* (nl) *Rampage: Capital Punishment* på MovieMeter Rediger på Wikidata

* (de) *Rampage: Capital Punishment* på filmportal.de Rediger på Wikidata

* (en) *Rampage: Capital Punishment* på Rotten Tomatoes Rediger på Wikidata
* Offisiell Trailer, Youtube.com
| Medaljeoversikt |
| --- |
| Konkurrerte for Russlands flagg Russland |
| Friidrett: |
| Friidrett U23-EM i friidrett |
| Gull | Kaunas 2009 |  1500 m |

**Ivan Tukhtatsjev** (russisk: Иван Юрьевич Тухтачёв; født 13. juli 1989 i Angarsk) er en russisk friidrettsutøver, som konkurrerer i mellomdistanseløp. Han representerte Russland under Sommer-OL 2012, der han ble utslått i de innledende rundene på 800 meter.

Idrettskarriere
---------------

Tukhtatsjev deltok ved U23-EM i friidrett 2009, der han vant 1500 meter på tiden 3:51,19. 

Ved Lag-EM i friidrett 2010 i Bergen deltok Russland i *Super League*, og Tukhtatsjev løp her 1500 meter, og kom på 8.-plass. Russland vant lag-EM sammenlagt dette året. 

Året etter løp han igjen 800 meter ved Lag-EM i friidrett 2011 i Stockholm, denne gangen kom han på 9.-plass, og Russland vant igjen mesterskapet sammenlagt. 

Ved det russiske mesterskapet innendørs 2012 fikk han sølv på både 800 meter og 1500 meter. Ved Sommer-OL 2012 i London ble han slått ut i kvalifiseringsheatet, der han løp på 1:49,77. 

Han fikk bronse på 800 meter ved det russiske mesterskapet innendørs i 2013.

Referanser
----------

1. ↑   Olympedia utøver-ID 120593[Hentet fra Wikidata]
2. ↑  IAAF - *Closely fought battles at russian indoor championships*, besøkt 16. mars 2015.
3. ↑  Watch Athletics - *Russian National Indoor Championships 2013 Results February 13*, besøkt 16. mars 2015.

Eksterne lenker
---------------

* (en) Ivan Tukhtachev – Olympics.com Rediger på Wikidata

* (en) Ivan Tukhtachev – Olympic.org Rediger på Wikidata

* (en) Ivan Tukhtachev – Olympedia Rediger på Wikidata

* (en) Ivan Tukhtachev – Sports-Reference (OL-resultater – arkivert) Rediger på Wikidata

* (en) Ivan Tukhtachev – World Athletics Rediger på Wikidata
* Profil hos European Athletics
* Profil hos AllAthletics Arkivert 2. april 2015 hos Wayback Machine.

  


|  |  |
| --- | --- |
| Oppslagsverk/autoritetsdata | Prabook
 |
**John David Gaskell** (født 5. oktober 1940) er en tidligere engelsk fotballspiller. Gaskell spilte keeper.

Han begynte karrieren i Manchester United som juniorspiller i 1955. Han debuterte på førstelaget 24. oktober 1956 i Charity Shield. Da var han bare 16 år og 19 dager, og er til dags dato den yngste spilleren som har spilt for Manchester United. Ligadebuten kom over ett år senere, 30. november 1957, mot Tottenham Hotspur.

Tidlig på 1960-tallet hadde han mange av kampene for United, siden førstekeeper Harry Gregg var en del skadd. United-karrierens høydepunkt kom da han stod i mål da United vant FA-cupen i 1963. Gaskell spilte regelmessig, men signeringa av Pat Dunne i 1964 gjorde at han ble tredjekeeper. Både Gregg og Dunne forsvant i 1966, men etter at både Alex Stepney og Jimmy Rimmer kom inn, ble han værende tredjekeeper. Han forlot United i 1969 etter å ha spilt 120 kamper for klubben.

Gaskell ble spiller i Wrexham fram til 1972 da han dro til Sør-Afrika for å spille fotball der.

Eksterne lenker
---------------

* (en) David Gaskell – Transfermarkt Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Juyongguan** eller **Juyonguanpasset** (kinesisk: 居庸關, pinyin: *Jūyóng Guān*) ligger i en 18 kilometer lang dal kalt «Guangou», og ligger i Changping fylke mer enn 50 kilometer fra Beijing. Det er ett av de tre viktigste passene gjennom Den store kinesiske mur. De to andre passene er Jiayuguanpasset og Shanhaipasset.

Det har hatt mange forskjellige navn opp gjennom kinesisk historie, men navnet *Juyongguanpasset* er blitt brukt under mer enn tre dynastier. Det ble først benyttet under Qin-dynastiet da keiser Qinshihuang satte i gang byggingen av Den store kinesiske mur. Juyongguanpasset har egentlig to pass; ett åpner seg mot sør, og det andre mot nord. Det sørlige kalles *Nanpasset* og det sørlige Badaling.

Bildegalleri
------------

* 
* 
* 
* 
* 
* 
* 
*

Eksterne lenker
---------------

* JuYongGuan Great Wall Photo Gallery
* 
* Great Wall Forum Great Wall of China discussion forum, maps, photos

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
**I Zingari League** var en engelsk amatørfotballiga basert i Liverpool, England. Den ble gunnlagt i 1895  og spilte sin siste sesong 2005-06 da den gikk sammen med Liverpool County Football Combination og dannet Liverpool County Premier League. Den nye ligaen tok County Combinations plass i det engelske ligasystemet og som farmerliga til North West Counties Football League. Den var en gang i tiden en farmerliga til North West Counties Football League.

Hvert år fra 1919 til ligaen ble lagt ble det spilt en kamp mot Lancashire Amateur League.

Medlemsklubber
--------------

Den siste sesongen spilte fjorten lag i Premier Division, mestere ble Old Xaverians.

|  |
| --- |
| Alsop OB |
| BRNESC |
| Collegiate OB |
| East Villa |
| Hill Athletic |
| Liverpool NALGO |
| Mackets |
| NELTC |
| Old Xaverians |
| Quarry Bank OB |
| Red Rum |
| Roma |
| Turpins Devonshire |
| Warbreck |

I Zingari Combination
---------------------

**I Zingari Combination** var helt fra starten en liga for reservlagene i I Zingari League. Selv om den ligaen ble kagt ned fortsetter I Zingari Combination sin virksomhet, men nå med lag fra Liverpool County Premier League (og med førstelaget fra en klubb, Mexoc). Combination har vært i gang siden 1904.

Referanser
----------

1. ↑  'Non-League Football Review 1986' av Bob Barton.
2. ↑  Redgate Rovers website Arkivert 29. august 2009 hos Wayback Machine. references this arrangement existing in 2002 (although it also claims that the North West Counties League was at the time a feeder to the Football Conference which is incorrect)
3. ↑  Broughton Amateurs website[*død lenke*] mentions their players' participation in the final representative match.
4. ↑  Date shown on the Combination's badge on its Football Mitoo page

Eksterne lenker
---------------

* Liverpool County Premier Leagues nettside Arkivert 2. desember 2009 hos Wayback Machine.
Fra Bøhmiske taffelland (*Česká tabule*) omkring elven Labe (Elben) i Tsjekkia. Utsikt til fjellet Říp.
I geografien er **taffelland** (tysk: *Tafelland*, engelsk: *table land* – «bordland») relativt flatt land som består av horisontalt lagdelte, stabile bergarter – eller et tilsvarende lavt platå (høyslette) – vanligvis mellom 200 og 500 moh.

Terrenget i et taffelland har overveiende lavlandskarakter. Sammenlignet med lavlandet er relieffet i et taffelland imidlertid mer markert, med skarpere former. Taffelland er bare knyttet til en fjellkjede på den ene siden og skråner vanligvis ned mot lavlandet i flere etapper.

Taffelland kan ha følgende opprinnelse:

* Tektonisk heving av en eldre flomslette fra store elver. Med ulik hardhet på bergartene kan deres erosjon føre til landterrasser eller til cuesta-landskap med bratte skråninger mellom, og i det videre forløpet til platåberg eller inselberg.
* Jevn sedimentasjon over lengre tid i en omfattende depresjon – se også basseng.
* Spredning av basalt- eller lavadekker i tidligere vulkansk aktive områder.

Referanser
----------

1. ↑  «Det Norske Akademis ordbok». *naob.no*. Besøkt 22. mai 2022.
2. ↑  «Tafelland». *Academic dictionaries and encyclopedias* **(tysk)**. Besøkt 29. mai 2022.
**David Goodman Mandelbaum** (født 22. august 1911 i Chicago, død 19. april 1987) var en amerikansk sosialantropolog.

Han hadde bachelorgrad fra Northwestern University fra 1932 og doktorgrad i sosialantropologi fra Yale University fra 1936. Mandelbaums største arbeid omhandlet creeindianere i Saskatchewan i Canada, men hans største interesse forble ulike samfunn i India og Sørøst-Asia. Under den andre verdenskrig var han tjenestemann for Utenriksdepartementet i Sørøst-Asia. Mandelbaum var professor ved University of Minnesota 1941–1946 og University of California, Berkeley 1946–1978. Ved sistnevnte var han tillike dekan 1955–1957, leder for senteret for sør- og sørøstasiatisk forskning 1965–1968 samt professor emeritus fra 1978. Han døde etter lang tids kreftsykdom i 1987.

Mandelbaum var også involvert i American Anthropological Association, American Association for the Advancement of Science, Association for Asian Studies, Society for Applied Anthropology, American Institute of Indian Studies og den amerikanske nasjonalkommisjonen for UNESCO.

David G. Mandelbaum var far til statsviter Michael Mandelbaum (født 1946).

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Social Networks and Archival Context, SNAC Ark-ID w6wh2smd, besøkt 9. oktober 2017[Hentet fra Wikidata]
3. 1 2   Freebase-data fra Google[Hentet fra Wikidata]
4. 1 2   texts.cdlib.org[Hentet fra Wikidata]
5. ↑   Guggenheim fellows ID david-g-mandelbaum[Hentet fra Wikidata]
6. 1 2 3 4 5 6  «David G. Mandelbaum, Anthropology: Berkeley». *University of California: In Memoriam* **(engelsk)**. University of California Press. 1987. s. 69–71.

Eksterne lenker
---------------

* «Guide to the David Goodman Mandelbaum Papers» **(engelsk)**. University of California, Berkeley.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** CiNii
 |
Feiring foran Brandenburger Tor 3. oktober 1990.**Tag der Deutschen Einheit**, «dagen for tysk enhet», er nasjonaldagen i Tyskland og blir feiret den 3. oktober, til minne om den tyske gjenforeningen på denne datoen i 1990.

Før gjenforeningen var (Vest-)Tysklands nasjonaldag 17. juni, til minne om arbeideroppstanden i Øst-Berlin i 1953, som ble slått ned av de sovjetiske okkupantene, mens DDRs nasjonaldag var 7. oktober, dagen da staten ble proklamert.

En annen dag som muligens kunne blitt brukt som Tysklands nasjonaldag ville vært 9. november, da Berlinmuren falt, denne dagen brukes ikke, siden 9. november også er dagen da jødeforfølgelsene startet, kort før andre verdenskrig, under den såkalte krystallnatten.

Eksterne lenker
---------------

* (en) German Unity Day – kategori av bilder, video eller lyd på Commons Rediger på Wikidata

* (en) German Unity Day – galleri av bilder, video eller lyd på Commons Rediger på Wikidata

Portal: Tyskland

|  |  |
| --- | --- |
| Oppslagsverk/autoritetsdata | GND
 |
**Bildeteori** handler om hvordan man skal oppfatte bildet. Bildeteori skal svare på sentrale grunnleggende spørsmål som

* Hvorfor oppfatter vi bilder?
* Hvordan oppfatter vi bilder?
* Hvordan komuniserer bildet i forhold til verbal tekst?

Det finners flere teorier for å svare på disse spørsmålene. De mest kjente teoriene er Kongnitivismen og Semiologien.

Kognitivisme
------------

*Se utdypende artikkel om Kognitivisme*

Kognitivisme mener vi forstår bilder intuitivt på grunn av vårt medfødte persepsjonssystem. Og fokuserer i motsetning til Semiologi på forskjellem mellom språk og bilder. Kognitivisme sentrerer seg rundt disse påstandene: 

* Bilder er ikke arbitrære

* Bilder er ikke språk

* Vi forstår bilder fordi de ligner.

* Vi forstår bilder fordi de er knyttet til synet.

Bildets egenskaper kan deles i to

### Semantiske egenskaper

Bildets Semantiske egenskaper konsentrer seg rundt å fokusere og bekrive hvordan elementer er koblet til sin mening gjennom et spesielt medium som

* Ord
* Bilde
* Musikk

eller andre medium. 

Det er da sentrert rundt hvordan man oppfatter bildets i klasifiseringen av tegn. Det finnes tre typer tegn. Ikoner, Indeksikalske tegn og symbolske tegn. 

### Syntaktiske egenskaper

En Syntaktisk orientert beskrivelse av egenskapene fokuserer på hvordan elementene selv i et hvilket som helst medium lager en total mening. Bilder er da spesielt siden de i motsetning til språk ikke kan legge frem direkte påstender. Kognitivismen mener bildet mangler en proporsjonal synktaks i forhold til verbalt språk. 

### Kjente kognitivister

* Paul Messaris

Semiologi
---------

*Se utdypende artikkel om Semiologi*

Tradisjonelt er Semiologi læren om tegn. Innen bildeteori er det en teoretiske tilnærmin på hvordan man skal oppfatte bilde. Det mener vi forstår bilder på grunn av vi kan gjenkjenne innlærte koder/kunnskap.

Den semiologiske interessen for bildets funksjon som kommuniksjonsmedium, vokste fram i Frankrike på 1960-tallet. Inkluderte bildet som tegn. Spesielt bemerkelsesverdig er Roland Barthes artikkel om bildets retorikk. Bilder er ikke naturlige, men retoriske. Dermed er ikke bilder uskyldige gjengivelser av virkeligheten.

Semiologien sier at bildet er språk, fordi det å forstå bildets meningsinnhold forutsetter at vi har lært kulturelle koder og konvensjoner

### Kjente Semiologer

* Charles Sanders Peirce
* Roland Barthes

Se også
-------

* Bilde
* Bildeanalyse
* Filmteori

Portal: Kunst

|  |  |
| --- | --- |
| Oppslagsverk/autoritetsdata | GND **·** GND **·** LCCN
 |
**Camaligan** (*Bayan ng Camaligan*) er en kommune på Filippinene. Kommunen ligger på øya Luzon og tilhører provinsen Camarines Sur. Kommunen hadde 24 109 innbyggere i 2015.

Kommunen er liten av størrelse, men meget tett befolket.

Arkeologi
---------

Tettbebyggelsen i kommunen har Bicolregionens eldste kjente pre-koloniale funnsted, med mengder av steinredskaper, krukkefragmenter, skjellhauger, grise- og hjortebein, hai- og skatebrusk, og andre artefakter og biofakter.[] Det er også funnet 15 menneskeskjeletter av pre-kolonial ibalonfolk.[] Funnstedet er sjeldent og viktig idet det mangler fullstendig spor etter handelskontakt med Kina, sørøstasiatiske naboer eller med Sør-Asia, og det er med dette ett av få pre-koloniale funnsteder på Filippinene med distinkte filippinske artefakter og biofakter upåvirket av handel med nevnte områder.[]

Barangayer
----------

Camaligan er inndelt i 13 barangayer.

* Dugcal
* Marupit
* San Francisco
* San Juan-San Ramon (Poblacion)
* San Lucas (Poblacion)
* San Marcos (Poblacion)
* San Mateo (Poblacion)
* San Jose-San Pablo (Poblacion)
* San Roque
* Santo Domingo (Poblacion)
* Santo Tomas (Poblacion)
* Sua-Tampak
* Tarosanan

Referanser
----------

1. ↑  «2020 Census of Population and Housing (2020 CPH) Population Counts Declared Official by the President». *folketellingen 2020*. Filippinenes statistikkbyrå. 7. juli 2021.
2. 1 2  Barangays in Camaligan 2018 Philippine Standard Geographic Code (PSGC)

Kilder
------

* 2015 Census of Population and Housing Report Philippine Statistics Authority

|  |  |
| --- | --- |
| Oppslagsverk/autoritetsdata | GeoNames
 |
**Thüringenschanze** (norsk: *Thüringenbakken*) var en hoppbakke i Oberhof i Tyskland. Bakken lå ved Wadeberg på nordsiden av Oberhof, og hadde etter siste ombygging K-punkt 82 meter. Den var fram til 1961 den største hoppbakken i Oberhof, og ble brukt under FIS-rennene i 1931 som senere fikk status som VM.

Den første hoppbakken i Oberhof ble bygd ved Tambacher Straße i 1906. To år senere åpnet den første bakken ved Wadeberg. Storbakken ved Wadeberg ble åpnet i 1928, og het da *Hindenburgschanze* (Hindenburgbakken). Den ble omdøpt til Thüringenschanze etter 2. verdenskrig. Bakken ble modernisert og fikk nytt dommertårn i 1950 foran det østtyske mesterskapet i 1951. Etter at storbakken ved Kanzlersgrund åpnet i 1961, ble Thüringenschanze hovedsakelig brukt til trening, og dens betydning for hoppmiljøet i Oberhof minket.

Den siste bakkerekorden var 83,5 meter, satt av Jens Weißflog (DDR) under Oberhofer Skispielen i 1981. Tårnet i Türingenschanze ble revet i 1986.

Like ved der Thüringenschanze lå ligger fire mindre hoppbakker kalt Wadebergschanzen. Den største av Wadebergschanzen (bygd 1951-52) ble i 1954 den første hoppbakken i verden som ble permanent utstyrt med plastmatter til helårsbruk. Oppfinneren av plastmattene, DDRs landslagstrener Hans Renner, var fra Oberhof.

Oberhofs andre skihoppanlegg er Hoppbakkene ved Kanzlersgrund, som består av to hoppbakker med størrelse K120 (HS140) og K90 (HS96).

Viktige renn
------------

| Dato | Vinner | Andre | Tredje | Type renn |
| --- | --- | --- | --- | --- |
| 15. februar 1931 | Norges flagg Birger Ruud | Sveits’ flagg Fritz Kaufmann | Sveriges flagg Sven Eriksson | FIS-renn (VM) |

Kilder
------

* Skisprungschanzen-Archiv: Oberhof (Wadeberg) (besøkt 14. april 2012)
* Oberhof.de: Historische Sportstätten Oberhof[*død lenke*] (besøkt 14. april 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 149